ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣና ጎሜዝ፡ "ስቕ ኣይብልን፡ ታይ ኣምሲለ'የ ስቕ ዝብል" 31 ነሓሰ 2018 ምንጪ ስእሊ, ANA GOMES FACEBOOK ቢቢሲ፡- ንኣይተ በረከት ስምኦን ቃለ-መሕትት ገይርናሎም ነይርና። 'ወይዘሮ ኣና፣ 'በይዘአን ዓሪፈን ኮፍ ይበላ' ኢሎምወን ኣለዉ፡፡ እዘን ሰበይቲ ‹‹ኣተሓሳስባ ባዕዳዊ መግዘእቲ ፖርቹጋል ኣይገደፈንን ›› ክብሉ 'ውን ርኢቶ ሂቦም። ወይዘሮ ኣና ጎሜዝ፡- ንከምዚ ዝኣምሰለ ዝወረደ ሓሳብ መልሲ ክህብ ኣይደልን ነይረ። ንሃገረይ ምፅራፎም ግን ልክዕ ኣይኮነን። ንዓይን ንሃገረይን ምስ ባዕዳዊ መግዛእቲ ምዝማዶም እውን ልክዕ ኣይኮነን። ኣብ ፖርቹጋል ኣነ ዝልለየሉ፡ ኣንፃር ባዕዳዊ ኣገዛዝኣ ብዝገብሮ ቃልሲ እዩ። እኳደኣስ ኣብቲ ንባዕዳዊ መግዛእቲ ምፅራር ከቢድ ዝኾነሉ እዋን። ንሂወተይ ኣብ ሓደጋ ኣእትየ እየ ከምኡ ገይረ። ገና ተምሃሪት እናሃለኹ ጀሚረ እየ ነዚ ቃልሲ ኣካይደ። ቢቢሲ፡- ንክልቴኹም ናብ ከምዚ ዓይነት ቃላዊ ኲናት ዘእትወኩም ግን እንታይ እዩ?
